Achilleas Sdoukos

Achilleas Sdoukos (* 8. marec 1985, Bratislava) je umelec a dizajnér slovensko-gréckeho pôvodu. Jeho hlavným zameraním je vytváranie luxusných interiérových prvkov v prevedení taveného skla. Špecifickým pre neho je najmä využívanie drahých kovov a sklárskych pigmentov. Achilleas má za sebou bohatý výtvarný program nielen na Slovensku, ale aj v zahraničí. Jeho diela sú často súčasťou privátnych aj verejných zbierok a interiérov, výstav, či ocenení. Okrem Bratislavy možno nájsť jeho tvorbu aj v Moskve, v Paríži, v Aténach, Ríme, Zürichu, Geneve, Miami, Madride, Londýne či v Dohe.

 Životopis 
V rokoch 2004 – 2008 študoval dizajn a tvarovanie dreva na Škole úžitkového výtvarníctva Jozefa Vydru a v rokoch 2008 – 2013 na Vysokej škole výtvarných umení v Bratislave - najprv sklo u prof. V. Oravca, a potom sochu, objekt a inštaláciu u prof. J. Hoffstädtera, kde získal titul magister umenia. 

Pochádza z umeleckého prostredia. Jeho matka je známa maliarka Ingrid Zámečníková a grécky pôvod jeho otca Dimitrija Sdoukosa priniesol Achilleasovej tvorbe a umeleckému prejavu jasnú inšpiráciu antickou gréckou kultúrou. 

Okrem výtvarnej tvorby a dizajnu sa venuje i hudbe, pôsobí ako gitarista v rockových skupinách Revoltage a Karpina. Od roku 2022 začal aktívne s letectvom a pokračuje v štúdiu na vyššie atestácie.

 Tvorba 
náhľad|Sklenený dizajnový obraz
Svojim citlivým vnímaním transformuje sklo do umeleckých inštalácií a spolu s využitím dizajnových prvkov otvára pohľad na nové scenérie, ktoré posúvajú hranice využitia skla. Tento krehký a zároveň pevný materiál premieňa do tekutého stavu a obohacuje ho oživujúcim svetlom. Nekonečným zdrojom inšpirácie sú pre neho grécka mytológia, príroda, hudba a technológie. Achilleasove diela reflektujú manuálnu zručnosť, cit pre detail a túžbu objavovať. Prezentuje divákovi estetické cítenie k tvorbe a tiež funkčné dizajnové riešenia s pridanou hodnotou. Jeho umelecké diela sú vyrábané každému zákazníkovi podľa vlastných požiadaviek, takže každé dielo je jedinečné a unikátne.
náhľad|Dizajnový interiérový doplnok
Diela, ktoré vytvára, sa od konkurencie líšia vysokou mierou individualizmu, teda ide o tvorbu, ktorú je možné spoznať na prvý pohľad.

Okrem iného sa venuje tvorbe ocenení pre rôzne prestížne príležitosti. Medzi najznámejšie ocenenia patrí socha pre Krištáľové krídlo, Oto či športovec roka. Ďalej vytvoril trofeje pre ocenenia Cena za vedu a techniku, IT Gala, Ekotopfilm, Zlatá hokejka, no aj zahraničná Cena rektora univerzity ETH Zürich.

Achilleas má za sebou niekoľko úspešných spoluprác, medzi najznámejšie patrí jeho spoluúčasť na Bratislavských módnych dňoch, kde spolu s dizajnérkou Rebeccou Justh prepojil sklo s módou. 

V Achilleasovej tvorbe možno nájsť aj diela s náboženskou tematikou, najznámejšie sú jeho Kríže, ktoré boli venované do daru pápežovi Františkovi počas jeho návštevy Slovenska, alebo Achilleasov prínos do výzdoby Tatranského ľadového dómu. 

 Ateliér 
vľavo|náhľad|Ateliér Achilleas Glass
náhľad|Ateliér Achilleas Glass II.
Nový ateliér sa nachádza v unikátnych priestoroch v budove bývalej reštaurácie Casablanca v Bratislave na Kolibe. Po rekonštrukcii sa priestory premenili na podoby trojpodlažného luxusného ateliéru. Prízemie tvorí nádherná presklená galéria, ktorá je plná diel, obrazov a sklenených platík. Na prvom poschodí sa nachádza maliarsky ateliér Ingrid Zámečníkovej a jej expozície obrazov, taktiež vzorový showroom, ktorý je kompletne zariadený sklárskymi dizajnovými  dielami Achilleasa Sdoukosa. Atmosféru ateliéru dotvára krásny výhľad na prírodu a pohľady na bratislavský hrad, Slavín a rakúske Alpy.

 Občianske združenie Ars Arete 
Achilleas sa venuje aj občianskemu združeniu Ars Arete, prostredníctvom ktorého podporuje umenie vzdelávacou a osvetovou činnosťou. Občianske združenie má na konte vydavateľskú činnosť, ale aj tvorbu rôznych dokumentárnych, historických či cestopisných filmov.

 Samostatné výstavy 
2024 Žiť z vlastného prameňa - TOWER 5, Bratislava, Slovensko (Výstava spolu s akad. maliarkou Ingrid Zámečníkovou)
2024 Život v oblakoch - Artur Gallery, Turčianske Teplice, Slovensko (Výstava spolu s akad. maliarkou Ingrid Zámečníkovou)
2024 - 2018 Golfový rezort Black Stork - Veľká Lomnica, Slovensko
2024 - 2016 Tatranský ľadový dóm - Hrebienok, Starý Smokovec, Slovensko 
2023 Diamond Aircraft Wiener Neustadt 2023, Viedeň, Rakúsko 
2023 Trend Regata 2023 - Marina Hramina, Murter, Chorvátsko
2023 Mercedes Benz - Martin, Slovensko
2023 Mercedes Benz - Žilina, Slovensko 
2022 Bristell Ultralight Factory and Showroom - Bratislava, Slovensko
2022 Slovensko - Talianska obchodná komora - Bratislavský hrad, Bratislava, Slovensko 
2022 Život v oblakoch - Privátny terminál, Letisko M. R. Štefánika, Bratislava, Slovensko (Výstava spolu s akad. maliarkou Ingrid Zámečníkovou)
2021 BMW Golf Cup International
2018 Tatranský dóm, A. Bakoš/A.Sdoukos, Hrebienok, Starý Smokovec, Slovensko
2018 Noc s Múzami - Audi Centrum, Bratislava Slovensko (Výstava spolu s akad. maliarkou Ingrid Zámečníkovou)
2018 Večer s múzami - Kaštieľ Mojmírovce, Mojmírovce, Slovensko (Výstava spolu s akad. maliarkou Ingrid Zámečníkovou)
2018 Krehká krása, MIELE Center STOPKA, Bratislava, Slovensko
2018 Trójsky poklad, Slovenský inštitút, Viedeň, Rakúsko (Výstava spolu s akad. maliarkou Ingrid Zámečníkovou)
2018 Trojský poklad, Slovenský inštitút, Praha, Česko (Výstava spolu s akad. maliarkou Ingrid Zámečníkovou)
2017 Tatranský dóm, A. Bakoš/A.Sdoukos, Hrebienok, Starý Smokovec, Slovensko
2017 Krehká krása - Carlton Savoy Gallery. Bratislava, Slovensko (Výstava spolu s akad. maliarkou Ingrid Zámečníkovou)
2016 Tatranský dóm, A. Bakoš/A.Sdoukos, Hrebienok, Starý Smokovec, Slovensko
2016 Cristal Gallery, FIS SKI World Cup Jasná, Slovensko
2016 Maľba a sklo, Slovenský inštitút, Rím, Taliansko (Výstava spolu s akad. maliarkou Ingrid Zámečníkovou)
2015 Diamonds International Corporations, Bratislava, Slovensko
2013 Sklo a anjeli, Slovenský inštitút, Moskva, Rusko
2013 Metamorfózy, Rezidencia OECD, Paríž, Francúzsko (spolu s Ingrid Zámečníkovou)
2012 Metamorfózy, Galéria Palissandros, Patras, Grécko
2011 Metamorfózy, Galéria Epaskt, Atény, Grécko
2011 Brufuli, Pálffyho palác spolu s P. Ďurišom a T. Ondrouškom, Bratislava, Slovensko
2010 Všetko je inak, Galéria Fontána, Piešťany, Slovensko (Výstava spolu s akad. maliarkou Ingrid Zámečníkovou)
2009 Štvrtý rozmer, Bratislava, SCWP, Slovensko

 Kolektívne výstavy 
2022 EXPO Dubai, Dubai, Spojené Arabské Emiráty
2016 Výtvarné paralely XV. - Galéria Silencium, Čačak, Srbsko
2015 Stretnutie, Galéria Slovenského rozhlasu, Bratislava, Slovensko
2015 Slovensko – rakúska obchodná komora - Schloss Hof, Rakúsko
2014 Česko – ruská obchodná komora - Karlove Vary, Česko
2013 Piate moskovské bienále - Múzeum dekoratívnych umení, Moskva, Rusko
2011 Výtvarné paralely X - Galéria Silencium, Bratislava. Slovensko
2011 International Artists Meeting, Karatay Univerzity, Konya, Turecko
2011 Ekofestival - Technopolis, Atény, Grécko
2010 Galéria Nova - Bratislava, Slovensko
2009 Galéria Toš, ostrov Krk, Chorvátsko SYMPÓZIÁ

 Výstavná prezentácie 
2014 – Česko – ruská obchodná komora, Karlove Vary, Česko
2014 – Slovenská diplomatická párty, Praha, Česko
2014 – Slovensko – rakúska obchodná komora, Tomášov, Slovensko
2014 – IT GALA 2014, Bratislava, Slovensko
2015 – Slovensko – rakúska obchodná komora, Schloss Hof, Rakúsko

Účasť na sympóziách:

2011 – Medzinárodné výtvarné sypózium IFAS. Konya Karatay Univerzity. Konya. Turecko
2011 – Medzinárodné sympózium Art and Paper. Čačak. Srbsko
2010 – Medzinárodné maliarske sympózium. Prolom Banja. Srbsko

 Externé odkazy 
 Oficiálna stránka
 TERAZ: PLAVČAN: Achilleas Sdoukos dáva do každého objektu kus svojho zdravia
 Trendy bývanie: Achilleas Sdoukos- Rozhovor
 Slovenka: Umelec Achilleas Sdoukos: Tvorí mýtické diela s puncom noblesy 
 Pravda: Výstava: Achilleas Sdoukos stavil na sklo

Kategória:Slovenskí dizajnéri
Kategória:Absolventi Vysokej školy výtvarných umení v Bratislave
Kategória:Osobnosti z Bratislavy